Ipepa Lama-Xosa

Lenyanga.

Pambili nto zak’wetu!

lihlaulelwa 5s. ngonyaka kwase kuqaleni.

Vol XVII

LOVEDALE, SOUTH AFRICA, MAY 2, 1887.

No. 214.

*(b)* Umhlaba ub’ uqondwa kunene nayimiginwa esesebu- nyameni, njengoko sesitshilo ukuti zizo zonke izizwe nezinje ngo-Batwa ngenxa yezindawo sizitete kade. Yiyo lento namhla izizwe ezintsundu zinemikwino emininzi nokuririza, ngenxa yokungabiko komhlaba ngokucutana. Ukuba ke umhlaba lo ub’ unjalo ubunto bawo, usapetwe ngobudenge ngenxenye, ziyekiwe indyebo zawo zizihlalele kwangoko zabekwa ngu Mdali, ezibekela usapo Iwake kwati ngenxa. yokungaziwa kwazo inxenye, ezinye zingaziwa maxabiso azo, kanti noko kwa ngenxa yezindawana bezisazeka ngawo, bekucitana izizwe inanamhla kusenjalo kwezinye ngenxa yomhlaba, bekufanele ukubeka pina namhla ukunqaba kwawo emntwini osenaso isiqwengana ekungatiwa sesake. Ngendlala kudliwa nezinto ezingacingwayo ngendyebo, ozingxam, imixalagube, incolo, imipunzisa njalo njalo, kube kusaliwa nobom. Kunjalo ke namhla, umhlaba yi ntshenu ye ndlala, Nangapezu koko. Kuti ngexa lendlala kucolwe nenkozo ngazinye nezise mazaleni, ziqale ngoku zivulelwe amehlo, iti into ebingenaxabiso ngexa lendyebo, namhla ibe nga ngentaba nje kanye ngale nto yale ndlal’ idluleyo ukuba ete owaye tabat’ inxowa enye yapunyelwa zezimbini kwada kwaya esixenxeni ukubuyisa leya yayinye kuba yayi nexabiso ngeloxa ipelile indyebo yayo. Kukwanjalo ke namhla emhlabeni. Isikonkwane enaso sisinye umntu, siyinto enkulu. emakasigcine, angapulukani naso.

(c) Ukuba umhlaba lo ub’uqondwa kangako ngabebe sebudengeni into eyona uyiyo, bekufanele ukubeka pina namhla kwaba tungululeyo, abahliwe zimvume ebusaneni bobudenge, baqala namhla bambona ngokucacileyo unina ongumhlaba? Bantu bakowetu abapantsi kwemisebenzi yokukanya yezizwe ezimhlope, abate ngoko bafunda okuninzi okubaqabule amehlo ngalento ingu mhlaba, nitinina ngemihlaba yenu? Niya qondana kodwa ukuba umhlaba uyaxinana, uya cuteka, kuba asikuko nokuba bayanda ahantu, ngati kungokukodwa kwabantsundu. Nitinina kaodwa mawetu ngale mihlaba yenu izikonkwane? Nizirolilena zonke irafu zayo ezifunekayo nazigqiba? Niyazina kodwa ukuba nosuke nipulukwe yiyo xa ningayirafeliyo, ize ifunyanwe ngabayifunayo nokuba ngobanina? Kunjanina kuni mhlambi wakowetu wase ma Gqunukwebeni? Aninayo na nina imihlaba enayicandayo yazikonkwane nacandela nentsapo yenu, erafu zingapelelanga eminye, yaye eminye ingazange ike yenzelwe nento le? Nakuni nonke mhlambi untsundu sib’ekisa izwi eliti kuni, kuko icebo eliyilwayo ukuba maze lingene e Palamente libe ngumteto omiyo malunga namasimi anjalo angarafelwayo ngabaniniwo ukuba u Rulumente awatabate, awaxome entengisweni, afunyanwe nangubani owafunayo noya kurola into ebizwayo ngawo, baze abaniniwo ngegama babonakala sebe ngapandle kwezi konkwane zabo namhla, ababe zikubele, bazimba izipunzi njalo-njalo, pezu kokuba sezingama simi amadala abo (okoke kukuti) yimibele ebi lunge kubo leyo, ababe munya kuyo leminyaka, izi ziziba zabo abaloba kuzo intlanzi nozi palanga ezilime ukunqushela usapo Iwabo njengezo bezibako ku Batwa. Nakube umlambo 16 ub’usabiwa iziziba zawo.

Isigidimi Sama-Xosa.

*NGOM-VULO, MAY* 2, 1887.

UMHLABA UYINTONINA EBANTWINI.

Lento ingumhlaba yinto eb’ifudula ikupela kweyona nto idlule ezinye ngobukulu, kuzo zonke izizwe ezine ngqondo yobuntu, kwada, kwasa na kwezingqondo ide yangati sel’ilingana neyezilo ezingapantsi, enje ngeya Batwa, nohlobo Iwa Besutu ekutiwa ngo Kaalpense base Trans­vaal. Nabo banjalo, nangani bengafuyi zimpahla zihambayo, noko ke kufuneka benawo; kuba, impahla abapile ngayo ezinyamakazi zasendle mayibe semhlabeni; ubusi, nenkuni, negqwaka—lomti kutiwa ngu mhlwazi—le bayifukutayo ukuze babe namendu ekubaduleni kwabo, mazibe kwase mhlabeni ezonto. Kanjalo imiqolomba abahlala kuyo, kwane ntlobo zengxwala abazoba ngazo intlobo-ntlobo zenyamakazi, enje ngale ikwa Daliwe, Bang’indlala, Qunxe, njalo-njalo, kwa nemilambo enezisele zabo zentlanzi ne palanga zonke ezonto zinjalo, kwane miti embiwayo, nemi funo edliwayo, nemiciza, kwano buhlungu, mazibe semhlabeni. Ke ngoko lento ingu mhlaba naku Mtwa wentaba akuko nto ingangayo. Ufaniselana umntu ezelwe wayi nkosi, elumkileyo, eliciko, eligora, etandwayo ngabantu bayo, isoyikwa nazezinye, kona xa ingenawo umhlaba, ipulukene nobukosi bayo lomini, ipulukwa ngabantu bayo abebeyitanda ngangokude bayifele ezintweni zonke, baye kungena kwezinye, apo bakulima, bafuye, bazingele, bateze, babiye, baleqe, badude, baxentse, njalo-njalo, nalapo bayakuzenzela zonke izinto bengaxinekile bepangalele. Lento ingumhlaba (a) ngunina wetu sonke singa singaka nje. Ngum- dlezana osifukamelayo, osimunyisayo ebeleni lake sonke, nokuba singamanina abala linjanina. Kulapo sifihla kona imizimba yezihlobo zetu esizitandayo ebesiyakukohlana nayo ukuba uma wetu ubengeko. Kulapo ubuntu betu sibuvumbulula kona ngendlela zonke. Singe sisitya, sisambata ntoni, silima, sihlala pi, sisonwaba entwenini ukuba ub’ungeko umhlaba 16? Nguwo 16 ubangele oku kupalala kuninzi kangaka kwegazi pakati kwe ntlanga nezizwe. Nguwo 16 ubangele oku kunyalala kobutyebi, nokwazi, ne ndyebo nobugcisa bento ngento ezifunyanwa kuwo, wanyusa izizwe, ngokwanya kulo mibele yawo ingenakubalwa ngaminwe. Ke, ukuba lento ingumhlaba injalo ukunqaba kwayo, inje ngonina womntu, yaza londawo yade yaba iqondiwe nangum Twa wentaba, owenze yonke imigudu yobuzwe bakowabo ukwala nomhlaba wakowabo ku Barabe, wade walwa naye kwafa itye nembokotwe, kususana e Nciba kwele nyati, kwade kwezisana kwa Hoho, wade u Barabe walite- nga ngenkomo elisusela apo ukuza e Xesi, abanye besiti walitenga ngomya nenja. Siti ke ukuba na Batwa banayo ingqondo enjalo, bekufanele ukubeka pina kwezinye izizwe ezingqondo ingapezulu, kuba yona eyazo isekeleze ukuwa- lungiselela onke amaxesha, inezitelekelelo zokwazi ukuba ngexa elitile makwenziwe okutile, kuba ngelitile ixa ingayi kuba sanceda lonto.

Isigidimi Sama-Xosa